Hvordan kan jeg kontakte mine brugere og gøre min certifikatmyndighed tilgængelig?
Når Certifikatassistent har oprettet din certifikatmyndighed, skal du bruge knappen “Invitation via e-mail…” for at oprette en e-mail med konfigurationsarkivet som bilag. Du skal skrive e-mailadresserne på brugere, som anmoder om certifikater fra dig.

Hvad er certifikatmyndighedsmappen?
Denne mappe indeholder arkiver, der udgør din certifikatmyndighed. De inkluderer det konfigurationsarkiv og de certifikater, der udgør certifikatmyndigheden. 

Hvordan forsyner jeg mine brugere med certifikater fra certifikatmyndigheder?
Dine brugere kan først bruge deres certifikater, når du har forsynet dem med de certifikater fra certfikatmyndigheden, som du har oprettet. Certifikatassistent vil automatisk oprette et PEM-arkiv (.pem), der indeholder disse certifikater. Dette arkiv ligger i certifikatmyndighedsmappen. Du skal give dette .pem-arkiv til dine brugere på et sikkert sted. Af sikkerhedsmæssige årsager skal du ikke sende dem arkivet via e-mail. Gør det tilgængeligt på en sikker arkivserver, i et LDAP-bibliotek eller brug udskiftelige diske. Når brugeren åbner .pem-arkivet, hjælper Hovednøglering vedkommende med at markere certifikaterne fra certfikatmyndigheden som “godkendte”. Certifikater, der ikke er godkendt, vises som “Dette rodcertifikat er ikke godkendt”.

Hvordan kan jeg udstede nye certifikater til brugere, før deres certifikater udløber?
Når du modtager en e-mail fra en bruger med en anmodning om signering af et certifikat (CSR), skal du sørge for at gemme e-mailbeskeden, så du kan forny brugerens certifikat i fremtiden. Klik på bilaget i e-mailbeskeden for at udstede et nyt certifikat. Udsted nye certifikater før certifikatets udløbsdato, så dine brugere ikke behøver at tænke på at anmode om et nyt certifikat fra dig.